stanford-oval/wikipedia huggingface dataset:
Järjen käyttöohjeet

Järjen käyttöohjeet (lat. Regulae ad directionem ingenii, ransk. Les Règles pour la direction de l’esprit) on René Descartesin vuosien 1626–1628 tienoilla kirjoittama filosofinen tutkielma. Sen alaotsikko on Hyödyllisiä ja selviä sääntöjä ohjaamaan mieltä totuuden tutkimuksessa (ransk. Règles utiles et claires pour la direction de l’Esprit en la recherche de la Vérité). Descartes aloitti teoksen hahmottelun jo vuonna 1619, mutta se jäi keskeneräiseksi. Tarkkaa kirjoittamisajankohtaa ei tunneta. Käsikirjoitusta ei julkaistu hänen elinaikanaan ja sen alkuperäinen kappale katosi jossain vaiheessa hänen kuolemansa jälkeen. Myöhemmät julkaisut perustuvat vuonna 1684 ilmestyneeseen flaaminkieliseen käännökseen. Lisäksi on olemassa vuonna 1701 painettu latinankielinen versio sekä Gottfried Leibnizin 1670-luvulla itselleen teettämä kopio tekstistä. Nämä kolme eri versiota eroavat hieman sisällöltään ja myös teoksen otsikosta sekä alaotsikosta on useita versioita.
Teos käsittelee tieteellisen ja filosofisen ajattelun oikeaa metodia. Teos loi pohjan hänen myöhemmille matematiikan, luonnontieteen ja filosofian monimutkaisia ongelmia käsitteleville teoksilleen. Descartes oli suunnitellut 36 sääntöä ajattelemiselle, mutta teos sisältää vain 21.
Ensimmäiset 12 sääntöä käsittelevät Descartesin esittämää tieteellistä metodologiaa yleisesti. Tutkijat ovat katsoneet niiden olevan varhaisia versioita niistä periaatteista, joita hän laajensi myöhemmissä teoksissan.
Ensimmäiset kolme sääntöä ovat otsikoiltaan:
Opintojen päämääränä tulee olla järjen ohjaaminen siten, että se tuottaa vankkoja ja tosia arvostelmia kaikesta, mikä tarjoutuu tutkittavaksi.
Vain sellaisten asioiden parissa kannattaa työskennellä, joiden varmaan ja epäilyksettömään tietämiseen järki riittää.
Mitään aihetta tutkittaessa ei huomiota kannata kiinnittää siihen, mitä mieltä toiset ovat, eikä siihen, mitä itse arvelemme. Sen sijaan kannattaa etsiä sitä, minkä voimme selvällä ja ilmeisellä intuitiolla nähdä tai deduktiolla varmasti päätellä. Muulla tavoin emme saa tieteellistä tietoa.
Kirjallisuutta suomeksi

Descartes, Réne: Järjen käyttöohjeet teoksessa Teokset I. Suomennos Sami Jansson. Gaudeamus, Helsinki 2001.
Kaoma

| Kaoma> Tiedot |
| --- | --- |
Toiminnassa:  1989–1998, 2006–
Tyylilaji:  lambada, zouk, worldbeat
Kotipaikka:  Pariisi, Ranska
Jäsenet:  Chyco Dru Jacky Arconte Etna Brasyl Dyami Alan Hoy
Entiset jäsenet:  Loalwa Braz
Levy-yhtiö:  Epic, Atoll
Aiheesta muualla
Kotisivut
Infobox OKNimi-testi OK: 
Kaoma on ranskalais-brasilialainen popyhtye, joka koostuu Touré Kunda -yhtyeen entisistä jäsenistä: basistista Chyco Drusta, kitaristi Jacky Arcontesta, tuottajasta ja kosketinsoittajasta Jean-Claude Bonaventuresta, rumpalista ja lyömäsoittajasta Michel Abihssira, laulaja Faniasta, laulaja Loalwa Brazista sekä tanssijaduosta Chico et Robertasta. Chyco Dru on Martiniquesta, Jacky Arconte Gaudeloupesta ja Loalwa Braz Brasiliasta. Yhtye on parhaiten tunnettu vuoden 1989 hittikappaleestaan ”Lambada”, josta tuli saman vuoden parhaiten myynyt single maailmanlaajuisesti.
Diskografia > Studioalbumit

Worldbeat (1989)
Tribal-Pursuit (1991)
A La Media Noche (1998)
Diskografia > Singlet

”Lambada” (1989)
”Dançando Lambada” (1989)
”Lambamor” (1990)
”Mélodie d’Amour” (1990)
”Donna con Te” (1990)
”Jambé Finète (Grillé) [Remix]” (1990)
”Dança Tago-Mago” (1991)
”Mamãe Afrika” (1991)
”Moco do Dende” (1992)
”A la Media Noche [Remix]” (1998)
”Banto” (1999)
”Lambada 3000” (2009)
Kanadan alle 18-vuotiaiden jääkiekkomaajoukkue

| Mitalit |
| --- | --- | --- |
 Kanadan joukkue MM-kisoissa 2011.
U18 MM-kilpailut 
|  Kultaa | Yhdysvallat 2021 |  |
|  Kultaa | Venäjä 2013 |  |
|  Kultaa | Venäjä 2008 |  |
|  Kultaa | Venäjä 2003 |  |
|  Hopeaa | Tšekki 2005 |  |
|  Pronssia | Sveitsi 2015 |  |
|  Pronssia | Suomi 2014 |  |
|  Pronssia | Tšekki 2012 |  |
Kanadan alle 18-vuotiaiden jääkiekkomaajoukkue edustaa Kanadaa jääkiekon alle 18-vuotiaiden maailmanmestaruuskilpailuissa. Kanada ei ole vielä isännöinyt MM-kisoja kertaakaan.
Sijoitukset > MM-kisoissa

| --- | --- |
 1999 – ei osallistunut  2000 – ei osallistunut  2001 – ei osallistunut  2002 – 6.  2003 – kultaa  2004 – 4.  2005 – hopeaa  2006 – 4.  2007 – 4.  2008 – kultaa:  2009 – 4.  2010 – 7.  2011 – 4.  2012 – pronssia  2013 – kultaa  2014 – pronssia  2015 – pronssia  2016 – 4.  2017 – 5.  2018 – 5.
Sijoitukset > Ivan Hlinkan muistoturnaus

| --- | --- |
 1991 – hopeaa  1992 – kultaa  1993 – pronssia  1994 – kultaa  1995 – hopeaa  1996 – kultaa  1997 – kultaa  1998 – kultaa  1999 – kultaa  2000 – kultaa  2001 – kultaa  2002 – kultaa  2003 – 4.  2004 – kultaa:  2005 – kultaa  2006 – kultaa  2007 – 4.  2008 – kultaa  2009 – kultaa  2010 – kultaa  2011 – kultaa  2012 – kultaa  2013 – kultaa  2014 – kultaa  2015 – kultaa  2016 – 5.  2017 – kultaa  2018 – kultaa
Jessy Matador

| Jessy Matador |
| --- | --- |
 Jessy Matador Oslossa 28. toukokuuta 2010.
Henkilötiedot
Syntynyt: 27. lokakuuta 1982 (ikä 41)
Ammatti:  laulaja, tanssija
Muusikko
Taiteilijanimi:  Jessy Matador
Laulukielet:  ranska, englanti
Aktiivisena:  2001–
Tyylilajit:  Zouk reggae dancehall hip hop Coupé-Décalé Ndombolo Kuduro
Yhtyeet:  La Sélésao, Magic System
Levy-yhtiöt:  Wagram Records Oyas Records
Aiheesta muualla
www.jessymatador-officiel.com
  [ Muokkaa Wikidatassa ] [ ohje ]  
Jessy Kimbangi (s. 27. lokakuuta 1982 Kongon demokraattinen tasavalta), tunnetaan paremmin taiteilijanimellään, Jessy Matador, on ranskalainen laulaja ja tanssija.
Lapsuus

Jessy Matador on syntynyt 27. lokakuuta 1982 Kongon demokraattisessa tasavallassa. Hän aloitti uransa tanssijana 2001 ja liittyi myöhemmin ryhmään Les Cœurs Brisés, jonka kanssa hän oli kiertueilla mm. Yhdysvalloissa, Kongossa, Isossa-Britanniassa, Italiassa ja Kanadassa.
Vuonna 2005 Matador perusti ryhmän La Sélésao, joka koostuu jäsenistä Dr.Love, Linho ja Benkoff. Samat jäsenet muodostivat myös ensimmäinen version ryhmästä Magic System. Vuoden 2007 lopulla ryhmä allekirjoitetti levysopimuksen Oyas Recordsin kanssa ja keväällä 2008 he siirtyivät Wagram Recordsille.
Ryhmän ensimmäinen single, "Décalé Gwada", julkaistiin kesäkuussa 2008 ja siitä tuli kesän suurimpia hittejä. 24. marraskuuta 2008 he julkaisivat albumin African New Style, joka antoi nimen uudelle hybridi-tyyliselle musiikille afrikkalaisilla ja karibialaisilla vaikutteilla. Kyseisestä urbaanimusiikista löytyy useita musiikkityylejä kuten coupé-décalé, ndombolo, kuduru, zouk, reggae, dancehall ja hip-hop. Joulukuussa 2008 julkaistiin ryhmän toinen single, "Mini Kawoulé".
Eurovision laulukilpailu 2010

19. helmikuuta 2010 France Télévisions ilmoitti, että Jessy Matador edustaa Ranskaa Eurovision laulukilpailussa 2010 laululla "Allez! Ola! Olé!" . Kilpailu järjestettiin 29. toukokuuta 2010 Oslossa, Norjassa. Matador sijoittui kahdenneksitoista.
Diskografia > Singlet

| Vuosi | Single | Julkaisuvuosi | Paras sijoitus> FR | Paras sijoitus> BEL (WA) | Albumi |
| --- | --- | --- | --- | --- | --- |
| 2008 | Décalé Gwada | 2008 | 14 | 23 | - |
| 2009 | Mini Kawoulé | 2009 | 16 | - | African New Style |
| 2010 | Allez! Ola! Olé! | 2010 | - | - | Electro Soukouss |
Aiheesta muualla

Virallinen blogi (Arkistoitu – Internet Archive)
Jessy Matador Myspace-sivustoilla
Kaoliini

Kaoliini
Kaoliini (H2Al2Si2O8 H2O tai Al2Si2O5(OH)4) on vaalea tai harmahtava alumiinisilikaattien heikosti kovettunut seos, joka on muodostunut pääasiassa kaoliiniryhmän mineraaleista ja sisältää etenkin kaoliniitti-nimistä savimineraalia ym. hienosuomuisia mineraaleja. Kaoliinia syntyy maasälpäpitoisten kivilajien rapautumisessa tai hydrotermisessa muuttumisessa. Kaoliini on myös yleisnimitys, jolla suomen kielessä tarkoitetaan usein sekä mineraalia kaoliniitti että maalajia kaoliinisavi. Kaoliinin CAS-numero on 1332-58-7. Kaoliini on läpinäkyvä tai läpikuultava ja
siinä voi olla helmiäiskiilto. Nimitys kaoliini pohjautuu kiinalaiseen Kao Lin -nimiseen paikkakuntaan.
Kaoliinia käytetään posliinituotteiden valmistuksessa sekä tulenkestävien tiilien valmistuksessa ja täyteaineena ja päällystyspigmenttinä paperiteollisuudessa.
Suomen kaoliiniesiintymät sijaitsevat Virtasalmella, Puolangalla ja Sallassa.
Merkittävimmät esiintymisalueet

Kap Verde
Mali
Ranskan Guayana
Tšad
Tšekki
Aiheesta muualla

Wikimedia Commonsissa on kuvia tai muita tiedostoja aiheesta .
Kaoliini keraamisen teollisuutemme raaka-aineeksi, Suomen Kuvalehti, 16.06.1934, nro 25, s. 23, Kansalliskirjaston digitaaliset aineistot
Kaoliinin kansainvälinen kemikaalikortti
Kari Heikkinen

Kari Heikkinen (s. 28. maaliskuuta 1962 Tampere) on entinen jääkiekkoilija. Hän pelasi koko SM-liigauransa Tapparassa. Hän oli pelipaikaltaan hyökkääjä ja teki urallaan paljon tehopisteitä. SM-liigauransa jälkeen hän pelasi myös Saksassa ja Ranskassa.
Kari Heimonen

Kari Heimonen tarkoittaa seuraavia
Kari Heimonen, taloustieteilijä
Kari Heimonen, kirjailija, puutarhuri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kari Heimonen”, voi hakea sivunnimihaulla, laajalla sivunnimihaulla tai tekstihaulla.
Katrin Kivirand

Katrin Kivirand (s. 11. lokakuuta 1989) on virolainen salibandyn pelaaja, pelipaikaltaan puolustaja. Hän on pelannut Viron maajoukkueessa. Kaudella 2018–2019 hän edusti Suomessa naisten Salibandyliigassa pelaavaa tamperelaista Kooveeta ja saavutti SM-pronssia. Hän pelasi liigan runkosarjassa 15 ottelua, joissa hän sai yhden syöttöpisteen. Sijoitussarja B:ssä hän pelasi neljä ottelua ilman tehopisteitä ja pudotuspeleissä kymmenen ottelua myöskin vailla tehopisteitä.
Kapteeni Apassi

| Kapteeni Apassi> Captain Apache |
| --- | --- |

Ohjaaja:  Alexander Singer
Käsikirjoittaja:   Milton Sperling  Philip Yordan 
Perustuu:  Sidney Edgerton Whitmanin romaaniin Kapteeni Apassi
Tuottaja:   Philip Yordan  Milton Sperling 
Säveltäjä:  Dolores Claman
Kuvaaja:  John Cabrera
Leikkaaja:  Leigh G. Tallas
Pääosat:   Lee Van Cleef  Stuart Whitman  Carroll Baker 
Valmistustiedot
Valmistusmaa:  Yhdysvallat
Ensi-ilta:  1971
Kesto:  92 minuuttia 95 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kapteeni Apache on Alexander Singerin ohjaama lännenelokuva vuodelta 1971. Se perustuu Sidney Edgerton Whitmanin romaaniin Kapteeni Apassi.
Näyttelijät

| 0 | 1 | 2 |
| --- | --- | --- |
|  Lee Van Cleef  | … |  Kapteeni Apache   |
|  Carroll Baker  | … |  Maude   |
|  Stuart Whitman  | … |  Griffin   |
|  Percy Herbert  | … |  Moon   |
|  Elisa Montés  | … |  Rosita   |
|  Charly Bravo  | … |  Sanchez   |
|  Charles Stalnaker  | … |  O'Rourke   |
|  Tony Vogel  | … |  Snake   |
|  Faith Clift  | … |  Abigail   |
|  Dee Pollock  | … |  Ben   |
|  Dan van Husen  | … |  Al   |
|  Hugh McDermott  | … |  kenraali Ryland   |
|  Elsa Zabala  | … |  Witch   |
Aiheesta muualla

Captain Apache Internet Movie Databasessa (englanniksi)
Katholikón luostari

| Katholikón luostari Μονή Καθολικού |
| --- | --- |
 Katholikón luostarin raunioita.
Sijainti:  Chaniá, Kreeta, Kreikka
Koordinaatit:  35°35′25″N, 24°08′46″E
Kirkkokunta:  ortodoksinen kirkko
Perustaja:  Johannes Hermitti
Perustettu:  n. 1000–1100
Lisää rakennusartikkeleitaArkkitehtuurin teemasivulla
Katholikón luostari (kreik. Μονή Καθολικού, Moní Katholikoú; myös Katholikoun luostari) on entinen ortodoksinen luostari Kreetan saarella Kreikassa. Se sijaitsee Akrotírin niemellä Chanián kunnassa. Luostari on nykyisin autioitunut ja raunioitunut.
Katholikón luostarin kirkon rauniot.
Luostari on perimätiedon mukaan Kreetan vanhin. Sen perustajana pidetään Egyptistä noin 1000-luvulla tullutta Johannes Erakkoa, josta se on saanut toisen nimensä Johannes Erakon luostari. Varsinainen nimi viittaa luostarin pääkirkkoon (katholikon), mikä antaa ymmärtää, että paikalla on ollut luostari pitkään. Luostarin varhaishistoria on kuitenkin epäselvä. Nykyisin nähtävillä olevat rakennukset ovat peräisin 1500- tai 1600-luvulta.
Kerrotaan, että luostari olisi hylätty merirosvojen hyökkäysten johdosta, ja munkit olisivat perustaneet lähellä mutta hieman kauempana merestä sijaitsevan Gouvernéton luostarin. Tämä ei kuitenkaan välttämättä pidä paikkaansa. Joka tapauksessa Johannes Erakkoa pidetään myös Gouvernéton perustajana.
Luostari sijaitsee merenrantaa kohti viettävässä Avlákin rotkossa ja sinne kuljetaan Gouvernéton luostarilta kävelemällä polkua pitkin. Luostarirakennukset ovat tyyliltään venetsialaisia. Kirkko on osittain hakattu kallioon. Lisäksi alueella on Johannes Erakon erakkoluola. Myös merenrannassa on jäänteitä vanhoista rakennuksista.
Aiheesta muualla

Kuvia tai muita tiedostoja aiheesta Katholikón luostari Wikimedia Commonsissa
Jay Brannan

Jay Brannan, Edinburgh 2008
Jay Brannan (s. 29. maaliskuuta 1982) on yhdysvaltalainen laulaja-lauluntekijä ja näyttelijä. Alun perin texasilainen Brannan muutti Kaliforniaan ruvetakseen näyttelijäksi. Hän on esiintynyt elokuvassa Shortbus (2006), mutta parhaiten hänet tunnetaan YouTube-videoista, joilla hän esittää omia kappaleitaan kitaralla säestäen. Brannan on julkaissut kolme albumia ja näytellyt elokuvassa Holding Trevor.
Elämä ja ura

Brannan syntyi vuonna 1982 Texasissa konservatiiviseen baptistiperheeseen. Brannan on avoimesti homoseksuaali, ja hän on kertonut perheellään olleen vaikeuksia asian hyväksymisessä. Brannan opiskeli yliopistossa Ohiossa ja Kaliforniassa ja yritti samalla edistää näyttelijän uraansa. Vuonna 2002 hän muutti New Yorkiin.
Vuonna 2003 Brannan näytteli sivuosaa draamakomediaelokuvassa Shortbus. Elokuvan soundtrackilla kuullaan Brannanin esittämä ja säveltämä kappale ”Soda Shop”. Levy-yhtiö Team Love Records julkaisi myös kappaleen. Pian Brannan alkoi kuvata itseään ja laittaa videoita YouTubeen. Videoilla Brannan laulaa ja säestää itseään kitaralla. Hänen videonsa saivat paljon katsojia, ja sittemmin Internetissä Brannanin ympärille on muodostunut fanikunta. Hän promotoi itse itseään MySpacen ja Blogspotin avulla.
Vuonna 2007 Brannan esiintyi elokuvassa Holding Trevor ja julkaisi neljä kappaletta sisältäneen EP:n nimeltä Unmastered (tai disasterpiece), jonka hän julkaisi uudelleen kahden lisäkappaleen kera vuonna 2008.
Brannan julkaisi vuonna 2008 oman levy-yhtiönsä Great Depression Recordsin kautta ensimmäisen albuminsa Goddamned. Toinen albumi In Living Cover nousi ensimmäiselle sijalle iTunesin laulaja/lauluntekijä-listalla sekä sijalle kymmenen Billboardin Top Heatseekers -listalla. Hänen kolmas ja uusin albuminsa Rob Me Blind julkaistiin maaliskuussa 2012. Brannan on tehnyt useita maailmankiertueita.
Tyyli

Brannan on tenori. Hänen musiikkinsa on tyyliltään folk-indietä. Brannan tunnetaan erityisesti rehellisistä laulunsanoituksista, joissa hän laulaa ihmissuhteista ja rakkaudestaan miehiin. Hänen tunnetuimpia kappaleitaan ovat mm. Soda Shop, Half-Boyfriend sekä Housewife. Brannania on verrattu laulaja Rufus Wainwrightiin. Hän on itse verrannut itseään Tracy Chapmaniin ja Joni Mitchelliin.
Diskografia > EP

Unmastered (aka disasterpiece) (2007, uudelleenjulkaistu 2008 kahdella lisäkappaleella)
Around the World in 80 Jays (2013)
New York, New York (2016)
Diskografia > Albumit

Goddamned (2008)
In Living Cover (2009)
Rob Me Blind (2012)
Always, Then, & Now (2014)
Diskografia > Singlet

Body's a Temple (2007)
Housewife (2008)
Can't Have it All (2008)
Beautifully (2009)
The Freshmen (2009)
Greatest Hits (2012)
Beautifully (2012)
Rob Me Blind (2012)
Blue-Haired Lady (2014)
Square One (2014)
Diskografia > Kappaleet

”Soda Shop” (2006, Shortbus-soundtrack)
”Lower My Gun” (2008, Holding Trevor-soundtrack)
"My Love, My Love” ja “Takeoff” (20122, Cloudburst-soundtrack)
Filmografia

Shortbus (2006)
Holding Trevor (2007)
Kiss of the Damned (2012)
Kapteeni (lentäjä)

Kapteeni ja perämies ohjaamossa
Kapteeni on liikennelentäjä, joka toimii ilma-aluksen päällikkönä. Yhdistyneiden kansakuntien alaisen Kansainvälisen siviili-ilmailujärjestön mukaan kapteeni on “lentäjä, joka vastaa lentokoneen toiminnasta ja turvallisuudesta lennon aikana.”
Kapteenin tehtävät ja ura

Ilmailualan yleinen ammattinimike ilma-aluksen kuljettajalle on lentäjä. Suurten liikennelentokoneiden henkilökuntaan kuuluu yleensä kaksi tai kolme lentäjää, joista kapteeni on arvoltaan korkein. Lentokoneen toisen ohjaajan ammattinimike on perämies. Jos koneessa on kaksi kapteenia, virkaiältään kokeneempi toimii päällikkönä.
Kaikki lentäjät aloittavat uransa perämiehinä. Kun lentäjällä on riittävästi lentotunteja, hän saattaa edetä urallaan kapteeniksi. Kapteenin arvon vaatimukset vaihtelevat maittain ja lentoyhtiöittäin. Esimerkiksi Suomessa kapteenin arvo edellyttää vähintään 1500 lentotuntia perämiehenä ja ATPL- eli liikennelentäjän lupakirjatarkastuslennon suorittamista. Kapteenin pätevyys on lentokonetyyppikohtaista. Kapteenin on tunnettava ja hallittava nimenomaan lentämänsä lentokoneen käyttö, ohjaus ja järjestelmät.
Lentokoneissa kapteenin paikka on ohjaamossa vasemmalla ja perämiehen oikealla puolella. Helikoptereissa kapteeni istuu oikealla puolella, ja perämies vasemmalla. Kapteenilla on hihassaan tunnuksena neljä raitaa, kun taas perämiehellä on raitoja kokemuksesta riippuen kaksi tai kolme.
Kapteenin tehtävät ja ura > Lentokapteeni

Lentokapteeni-nimitystä käytetään toisinaan virheellisesti lentokoneen päälliköstä. Suomessa lentokapteeni on arvonimi, jonka tasavallan presidentti voi myöntää ansioituneelle lentäjälle elämäntyön perusteella. Yhteensä arvonimi oli annettu 117 kertaa vuoteen 2020 mennessä.
Kathrin Hölzl

| Mitalit | Mitalit | Mitalit |  |
| --- | --- | --- | --- |
|  Kathrin Hölzl vuonna 2008. |  Kathrin Hölzl vuonna 2008. |  Kathrin Hölzl vuonna 2008. |  |
Maa:   Saksa
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Val d’Isère 2009 | suurpujottelu |  |
Kathrin Hölzl (s. 18. heinäkuuta 1984) on saksalainen alppihiihtäjä, suurpujottelun maailmanmestari ja maailmancupin voittaja.
Hölzl kilpaili ensimmäisen kerran aikuisten arvokilpailuissa Åren MM-kisoissa 2007, jossa hän sijoittui suurpujottelussa kuudenneksi. Val d'Iséren MM-kilpailuissa 2009 hän voitti suurpujottelun maailmanmestaruuden 0,09 sekunnin erolla Tina Mazeen. Vancouverin olympialaisissa 2010 hän oli samassa lajissa kuudes.
Hölzl kilpaili maailmancup-tasolla vuosina 2001–2011. Hän saavutti ensimmäisen palkintokorokesijansa maailmancupissa oltuaan toinen Lenzerheiden suurpujottelussa 18. maaliskuuta 2007. Ensimmäisen maailmancupin osakilpailuvoittonsa hän saavutti Aspenin suurpujottelussa 28. marraskuuta 2009. Hän voitti suurpujottelun maailmancupin kaudella 2009–2010.
Hölzl voitti suurpujottelun Saksan mestaruuden 2009.
Hölzl lopetti uransa lokakuussa 2013 selkävaivojen vuoksi.
Maailmancup

Suurpujottelu
Kausi 2006–2007: Lenzerheide toinen; suurpujottelucupissa viides
Kausi 2007–2008: suurpujottelucupissa kahdeksas
Kausi 2008–2009: Maribor kolmas
Kausi 2009–2010: Aspen voitto, Lienz voitto, Cortina d’Ampezzo kolmas, Garmisch-Partenkirchen toinen; maailmancupin kokonaiskilpailussa kahdeksas, suurpujottelucupin voitto
Kausi 2010–2011: Sölden toinen, Aspen kolmas, Semmering kolmas
Katrin Kuhlbach

Katrin Kuhlbach (ent. Kulbas, Liivak) kesäkuussa 1974
Katrin (ent. Kulbas, Liivak) Kuhlbach (s. 2. helmikuuta 1960 Tallinna) on virolainen entinen uimari ja Neuvostoliiton nuorten mestari. Hän opiskeli Tallinnan 2. Keskkool (Secondary School of Science) ja Helsingin Kairon Instituutissa vyöhyketerapiaa. Kuhlbach aloitti uinnin vuonna 1971 valmentaja Ester Sillasten ohjauksessa, Tallinnan Kalev uimakoulussa. Vuonna 1972 hänestä tuli Neuvostoliiton nuorten mestari 200 metrin rintauinnissa (2.55,8), jolla hän alitti 15 vuotta vanhan Viron aikuisten ennätyksen. Hän on viisinkertainen Viron mestari rintauinnissa ja viestiuinnissa (1973-1975) sekä lyönyt Viron ennätyksen 9 kertaa.
Kuhlbachin parhaat tulokset rintauinnissa: 100 m, 25 m allas, 1.21,4 (1973), 200 m, 25 m allas, 2.51,5 (1973), 200 m, 50 m allas, 2.52,6 (1973). Mestariurheilija- titteli (Meistersportlane, Msp, 1972). Kuhlbach on Viron uinnin historian kaikkien aikojen nuorin mestarinormin ylittänyt uimari (12-vuotias). Hän kuului Viron maajoukkueeseen vuosina 1973-1975. Hän oli Tallinna Kalev Jahtklubi (Pursiseura) johtajan assistentti 1980-1985. Vuosina 1985-1990 hän oli vapaa-aikakeskus ja kahvila-elokuvateatteri Piritan johtaja (Kohvik-kino Pirita, direktor). Kuhlbach on toiminut vuodesta 1990 Suomessa yrittäjänä.
Kaširskajan metroasema

| Kaširskaja> Каширская |
| --- | --- |

 Moskovan metro 
Perustiedot
Metrolinjat:  Zamoskvoretskaja Bolšaja koltsevaja
Paikkakunta:  Moskova
Avattu:  11. elokuuta 1969
Suunnittelija:  N. E. Demtšinski Ju. A. Kolesnikova
Rakenne
Tyyppi:  tunneliasema
Kaširskaja (ven. Каширская) on Moskovan metron Zamoskvoretskaja- ja Bolšaja koltsevaja -linjojen asema. Asema avattiin 11. elokuuta 1969.
Kantar TNS

Kantar on kansainvälinen markkinatutkimus- ja konsultointiyritys, jolla on toimintaa 90 maassa. Suomessa yhtiörakenne muuttui maaliskuussa 2023.
Kantar Finland Oy:n liiketoiminta tukee brändien vahvistamista tulevaisuuden liiketoimintaympäristössä analytiikan, konsultoinnin ja mittaamisen avulla.
Kantar Media Finland Oy:n liiketoimintaan kuuluvat mainospanostustiedot, Mind-kuluttajadata, kohdentamispalvelut sekä medioiden tavoittavuustutkimukset.
Kantar Agri Oy jatkaa maa- ja elintarviketalouteen erikoistuneena markkinatutkimusyrityksenä.
Kantarin toimitilat ovat Helsingin keskustassa.
Historiaa

Kantar (aiemmin Kantar TNS Oy, TNS Gallup Oy, Suomen Gallup Oy) on Suomessa toimiva mielipide- ja markkinatutkimusyritys.
Yrityksen strategisena linjana 1970- ja 1980-luvuilla oli toiminta erillisillä asiakkaan toimialaan erikoistuneilla yhtiöillä: muun muassa Suomen Gallup Media, Suomen Gallup Markkinatutkimus, Suomen Gallup Ad ja Suomen Gallup Mainostieto. Kasvua haettiin myös yritysostoilla ja yhteisyrityksillä muita markkinointipalveluja tarjonneiden yritysten kanssa. Jo 1980-luvun lopulla yritys laajeni sekä Venäjälle että Baltiaan. Kantar luopui liiketoiminnastaan Venäjällä 2022.
TNS:n ostettua Suomen Gallup -ryhmän sen erikoistuneet yritykset fuusioitiin emoyhtiöön 2003 alkaen. Vuonna 2008 WPP plc osti TNS-konsernin. TNS Gallupista tuli osa WPP:n Kantar Groupia. TNS Gallupilla on ISO 9001 -laatusertifikaatti ja se kuuluu WWF:n Green Office -verkostoon. Yritys sijaitsee Espoon Otaniemessä.
Aiheesta muualla

Yrityksen verkkosivut